als_Latn dik_Latn tur_Latn
Drejtuesit e Milanit janë shumë aktiv në ditët e para të afatit kalimtar të verës, ku tashmë ka siguruar dy transferimet e para, Mateo Musacchio dhe Franck Kessie.
Dy lojtarët e radhës që pritet t’i bashkohen Milanit janë Ricardo Rodriguez i Wolfsburgut dhe sulmuesi i Real Madridit, Alvaro Morata.
Por, kjo nuk është e gjitha, pasi tashmë kanë kthyer vëmendjen edhe nga sulmuesi i Borussia Dortmundit, Pierre-Emerick Aubameyang, shkruan Mundo Deportivo.
Lojtari ka shprehur dëshirën për t’u larguar nga Dortmund dhe Milan mund të jetë një mundësi e mirë me një projekt të rëndësishëm.
Transferimi i Aubameyangut mund të jetë problem për shkak se kushton 80 milionë euro dhe për shkak se për shërbimet e tij interesohen edhe skuadrat tjera të mëdha si Real Madrid, Barcelona, City, PSG dhe Arsenal. /Express/
als_Latn als_Latn als_Latn als_Latn als_Latn